स्वयं को भाषा में तल्लीन कर लेना भाषा सीखने के सॉफ्टवेयर और एप्स का प्रयोग करना अति महत्वपूर्ण चीजों पर फ़ोकस करना
सही मानिए, एक नई भाषा को सीखने का सबसे अच्छा तरीक़ा है, उसे बोलना। कई बार, लोग अपना सारा समय व्याकरण सीखने और शब्दों की सूची याद करने में लगा देते हैं, बजाय इसके कि वास्तव में बाहर जाकर जो सीखा है, उसका अभ्यास करें। एक भाषा सीखने में वास्तविक, सजीव व्यक्ति से बात करने से आप कहीं अधिक प्रेरित महसूस करेंगे बजाय इसके कि आप किताब या कम्प्युटर स्क्रीन को एकटक देखते रहें।  एक मित्र या सहकर्मी ढूँढने का प्रयास कीजिये जो वह भाषा बोलता हो जो आप सीखना चाहते हैं और जो आपके पास बैठना चाहे और आपकी अभ्यास करने में मदद करे। विकल्प के रूप में, आप स्थानीय ऑनलाइन फ़ोंरमों या समाचारपत्रों में विज्ञापन दे सकते हैं एक शिक्षक के लिए या जो भाषा के आदान प्रदान में सहभागिता कर सके। अगर आपको पास में कोई ऐसा नहीं मिलता है जो आपकी भाषा बोलता हो, तो आप किसी से स्काइप पर जुडने का प्रयास कीजिये। विदेशों में लोग अक्सर इस बात में रुचि लेते हैं कि वे आदान-प्रदान के रूप में आधा घंटा अपनी मातृभाषा में बात करें और आधा घंटा अँग्रेजी में। हेलोटॉक एकाउंट एक अन्य विकल्प है। लोग अक्सर दावा करते हैं कि उन्होंने "पाँच सालों तक" एक भाषा का अध्ययन किया और अभी तक धाराप्रवाह नहीं हैं। लेकिन जब वह पाँच वर्ष कहते हैं, तो शायद उनका मतलब होता है कि उस पूरे समय में एक हफ्ते में कुछ घंटे ही भाषा का अध्ययन किया। हमें एक बात स्पष्ट करने दीजिये—अगर आप कोई नई भाषा सीखना चाहते हैं जल्दी – यानी कुछ हफ्तों या महीनों में– तो आपको प्रतिदिन कुछ घंटे भाषा सीखने के लिए वचनबद्ध होना पड़ेगा।  भाषा को सीखना आवृत्ति पर निर्भर करता है – जब तक याद न हो जाय तब तक यह मस्तिष्क पर हथोड़ा मारने जैसा है। अगर आप पढ़ाई के सत्रों में बहुत लंबा अंतराल रखते हैं, तो आपने जो आखिरी बार पढ़ा था उसे आपके भूलने की आशंका है और आप इस तरह पढ़ाई के मूल्यवान समय को फिर पीछे जा कर वही सीखने मे बर्बाद कर देंगे, जो आप पहले ही सीख चुके हैं। आप इस निरर्थक समय को हर दिन पढ़कर कम कर सकते हैं। जब भाषा सीखने की बात आती है तो कोई चमत्कारी शॉर्टकट्स नहीं होते- बस आपको वचनबद्धता की आवश्यकता होती है। अपने साथ शब्दकोश रखने से आपकी समय और कुंठा से बचत होगी, अतः इसमें जितना जल्दी हो निवेश करें!  वह एक वास्तविक, भौतिक शब्दकोश, या आपके फोन पर डिशनरी एप हो सकता है—आपको बस यह सुविधा होनी चाहिए कि जब भी आप कोई शब्द देखना चाहें तो उसे तुरंत देख सकें। शब्दकोश साथ रखने से जब भी आपको आवश्यकता होगी, आप तत्काल उस ज़रूरी शब्द को देख सकेंगे। यह विशेषकर तब महत्वपूर्ण होता है जब आप वहाँ के देशी बोलनेवाले से बात कर रहे हैं और एक शब्द याद न आने के कारण वार्तालाप के प्रवाह को भंग नहीं करना चाहते। इसके साथ ही, शब्द देखकर तुरंत उसे प्रयोग करने से आपको शब्द याद करने में मदद मिलेगी। आप पूरे दिन जब चाहें सहसा शब्दकोश देख सकते हैं - जब आप किराने की दुकान पर लाइन में खड़े हों, जब आप काम के दौरान काफी ब्रेक पर हों, या ट्रैफिक में बैठे हों। इस तरह से आप दिन में 20 या 30 अतिरिक्त शब्द सीख सकते हैं! भाषा में तल्लीन होने का मतलब होता है कि आप जो भी कार्यकलाप सामान्यतः अपनी देशी भाषा में करते हैं, वह नई भाषा में करेंगे—चाहे वह पढ़ना हो, लिखना हो या सुनना हो।  संभवतः सबसे आसान तरीक़ा है जो आप कर सकते हैं कि जो भाषा आप सीख रहे हैं उसमें टेलिविज़न शो और मूवीज़ देखें। उपशीर्षकों से बचें, नहीं तो आप उन पर निर्भर करना चाहेंगे। चीजों को आसान बनाने के लिए ऐसे शोज़ और मूवीज़ देखें जिनके कथानक से आप परिचित हों – जैसे बच्चों के कार्टून या अंग्रेज़ी मूवीज़ के डब किए हुए संस्करण—संदर्भ जानने से आपको शब्दों और वाक्यांशों के मतलब समझने में मदद मिलेगी। आपको अपनी नई भाषा में पढ़ने और लिखने का प्रयत्न करना चाहिए। समाचारपत्र या मैगज़ीन लीजिये और एक लेख एक दिन में पढ़ने की कोशिश कीजिये—कोई भी ऐसे शब्द देखिये जो आप अपने शब्दकोश में नहीं समझ पाते। आपको अपनी नई भाषा में कुछ आसान चीज़ें लिखने का भी प्रयास करना चाहिए –चाहे वह बनावटी पोस्टकार्ड हो या सामान खरीदने कि सूची। पॉडकास्ट्स को डाउनलोड कीजिये या अपनी नई भाषा में रेडियो स्टेशन को ट्यून कीजिये। जब आप सीख रहे हैं तो बहुत आवश्यक है कि आप स्वयं भाषा में तल्लीन हो जाएँ। यह आपको सिर्फ़ सुनने से ज्ञान में ही नहीं मदद करेगा, बल्कि इससे सामान्य शब्दों और वाक्यांशों का सही उच्चारण भी पता चलेगा। अपने सभी एलेक्ट्रोनिक उपकरणों पर भाषा की सेटिंग बदल दीजिये ताकि आप उन शब्दों का चयन कर सकें जिन्हें आप अंग्रेज़ी में पहले से जानते हैं लेकिन नई भाषा में नहीं। उस भाषा में गाने सुनिए। गीतों को सीखने की कोशिश कीजिये, फिर देखिये उनका मतलब क्या है। उस तरह से, अगर आप इसे पुनः सुनेंगे, तो आप कह सकेंगे कि बातचीत का मुद्दा क्या है। प्रत्यक्ष रूप से, यह आपकी भाषा सीखने की योग्यता के लिए एक बड़ा प्रोत्साहन होगा अगर आप उस देश में जा सकें और कुछ समय व्यतीत कर सकें जहां आपकी नई भाषा बोली जाती है।  स्थानीय लोगों से बातचीत करने के लिए अपने पर बल दीजिये – चाहे आप दिशा पूछ रहे हों, एक स्टोर में लेन-देन पूरा कर रहे हों, या सिर्फ़ हेलो कह रहे हों -- और आपको भाषा और उसके बोलनेवालों की नई प्रशंसा मिलेगी। इससे कोई मतलब नहीं कि आपकी बोलने की योग्यता कितनी बुनियादी है, अपने को बोलने के लिए प्रोत्साहित करते रहिए और शीघ्र ही आप अपने शब्दज्ञान, व्याकरण और उच्चारण में बड़ा सुधार नोटिस करेंगे। Anki एक बहुत लोकप्रिय सॉफ्टवेयर प्रोग्राम और स्मार्टफ़ोन एप है जो आपकी फ्लैशकार्ड्स की मदद से शब्दों और वाक्यांशों को प्रभावशाली ढंग से याद करने में मदद करता है। आप इसके लिए जो विशेष शब्दावली सीखना चाहते हैं उसकी रेकोर्डिंग के लिए एक यंत्र लगा सकते हैं या फिर आप आरंभ करने के लिए कई पहले से मौजूद डेक्स में से एक को डाऊनलोड कर सकते हैं। Duolingo ऑनलाइन और Android तथा iOS पर उपलब्ध एक बिना मूल्य का भाषा सीखने का टूल है। यह प्रयोग करनेवालों को देख के, सुन के और समावेशन करवा के याद करवा देता है। प्रयोग करनेवालों को पाठ पूरा करने पर प्वाइंट्स मिलते हैं, जिसमें उन्हें मज़ा आता है और गेम-जैसा अनुभव होता है। Memrise एक और फ्लैशकार्ड तरह का कार्यक्रम है जो याद करने की तरकीबें, चित्र और अन्य उपयोगी टूल्ज़ का प्रयोग करके शब्दों और वाक्यांशों को याद करने में मदद करता है। Memrise प्रयोग करनेवालों को, जब वे भाषा सीखने के क्रियाकलापों को समाप्त करते हैं तो उसे मनोरंजक बनाने के लिए, अनौपचारिक तरह से सीखने पर अन्य प्रयोग करनेवालों से प्रतियोगिता का अवसर भी देता है। Babbel एक मज़ेदार, इंटरएक्टिव भाषा सीखने का टूल है, जो मोबाइल एप्लिकेशन के रूप में ऑनलाइन उपलब्ध है। यह प्रयोग करने वालों को शब्दावली, व्याकरण योग्यता और उच्चारण को बेहतर बनाने में मदद करता है। यह आपकी समस्याओं वाले क्षेत्रों को पहचानकर आपकी व्यक्तिगत आवश्यकताओं के अनुरूप योजनाबद्ध तरीके से अभ्यास प्रस्तुत करता है। इस तरह जब आप भाषा के अक्षर सीखेंगे तो आपको पहले से कुछ प्यारे से मूल शब्द आते होंगे। उदाहरण के लिए: हेलो, गुड बाइ, आप कैसे हैं?, मैं अच्छा हूँ, आपका क्या नाम है?, मेरा नाम है____, वगैरह। यह आपके लिए चीजों को खूब आसान कर देगा और आप शब्दों को पढ़ सकेंगे और उच्चारण कर सकेंगे, जिससे आपको बड़ी आसानी से उन्हें याद करने में मदद मिलेगी। साथ ही, आपके लिए बेहतर होगा कि शब्दों का उच्चारण करें इसके बजाय कि आप शब्दों के रोमन रूप को देखें। जब आप नई भाषा सीख रहे हों तब मूल शब्दावली में महारत हासिल करना अति महत्वपूर्ण चीजों में से एक है। यदि आप पूरे वाक्य नहीं समझ सकते हैं, तो भी कीवर्ड्स को पकड़ने की योग्यता आपको भाषण या पाठ का सामान्य अर्थ समझने में मदद कर सकती है।  सबसे सामान्य 100 शब्दों पर फ़ोकस करें। चयनित भाषा में सबसे सामान्य 100 शब्दों का सीखना आरंभ करने के लिए एक बुद्धिमत्ता का तरीका है। वहाँ से, आप अपना रास्ता 1,000 शब्दों तक तय कर सकते हैं। यह अनुमान लगाया गया है कि एक भाषा के सर्वाधिक सामान्य 1,000 शब्दों को सीखने से आप किसी भी पाठ का 70% समझ सकते हैं। उस शब्दावली पर फ़ोकस कीजिये जो आपके लिए अत्यधिक उपयोगी हो – अगर आप व्यापार के लिए भाषा सीख रहे हैं तो व्यापार से संबन्धित शब्दावली सीखिये, और मछली की विभिन्न प्रजातियों से संबन्धित शब्द जानने में समय मत बर्बाद कीजिये (जो आप आप तब करना चाह सकते हैं जब आप स्कूबा डाइविंग के लिए यात्रा कर रहे हों!) आपको वे शब्द और शब्दावली भी सीखना चाहिए जो विशेष रूप से आपसे संबन्धित हो, ताकि आप जिन लोगों से मिलें उनसे अपने जीवन और अपनी पृष्ठभूमि के बारे में बात कर सकें। 10 तक गिनने से आरंभ करें, क्योंकि यह साधारण रूप से याद करने में सबसे आसान होता है। हर दिन नए 10 नंबर का नया सेट याद करें, हर दिन इसे जारी रखें जब तक आप संतुष्ट न हो जाएँ कि आप कितनी ऊंचाई तक गिन सकते हैं। अगर आप चुनौती स्वीकार करना चाहते हैं, तो एक ही दिन में एक सौ नंबर याद कर लीजिये। बहुत से लोग बहुत सी भाषा इसलिए याद नहीं रख पाते क्योंकि उन्होने वर्षों स्कूल में पढ़ा लेकिन वहाँ पर व्याकरण सिखाने पर बड़ा समय दिया गया और बोलने पर बहुत कम। यह बहुत ही पिछड़ा हुआ तरीक़ा है—अगर आप एक भाषा जल्दी सीखना चाहते हैं, तो आपको पहले बात करना सीखना चाहिए। व्याकरण की विशेषताएँ बाद में आ जाएंगी।  निस्संदेह, इस बात से इंकार नहीं किया जा सकता कि व्याकरण महत्वपूर्ण है—आपको सीखना चाहिए कि कैसे हर दिन क्रियारूप को चलाया जाय और वाक्य में शब्द के सही क्रम के बारे में कुछ पता हो। बात यह है कि आपको घंटे दर घंटे दिल से क्रिया की टेबल याद करने में नहीं लगाना चाहिए, या इस बात की चिंता करने में कि किन विशेष परिस्थितियों में एक विशेष अव्यय का प्रयोग किया जा सकता है। जैसे-जैसे आप आगे बढ़ेंगे आप यह चीज़ें सीख लेंगे। उच्चारण एक अन्य जगह है जहां आपको अपनी ऊर्जा लगानी चाहिए। कई सौ शब्दों और वाक्यांशों को याद करने का कोई औचित्य नहीं है अगर आप उन्हें इतनी बुरी तरह उच्चारण करते हैं कि वे समझ में नहीं आते। इसलिए, यह महत्वपूर्ण है कि आप जब कोई शब्द सीखें, तो साथ ही उसका उच्चारण भी सीखें।  किताब से उच्चारण सीखना कठिन हो सकता है—तो यहाँ पर उस भाषा के देशी बोलनेवालों (या इंटरऐक्टिव सॉफ्टवेर प्रोग्राम्स और एप्प्लिकेशंस) का लाभ मिल सकता है। यह सीखने के लिए कि सही उच्चारण कैसे किया जाय, आपको वास्तव में शब्द को ज़ोर से बोलना चाहिए। अगर आप एक वास्तविक व्यक्ति के साथ अभ्यास कर रहे हैं, तो सुनिश्चित कर लें कि जब आप किसी शब्द का ग़लत उच्चारण करें तब वह आपको सही करने में बहुत संकोची न हो, अन्यथा आप कभी भी प्रगति नहीं कर पाएँगी। याद रखें –उच्चारण भाषा को अच्छा बोलने और धाराप्रवाह बोलने में अंतर कर सकता है। जब आप नई भाषा सीख रहे हैं आप त्रुटियाँ करने से भयभीत नहीं हो सकते, अन्यथा आप आगे तक नहीं जा सकेंगे।  आपको कुछ लज्जाजनक स्थितियों का सामना करना पड़ेगा, लेकिन इससे क्या फ़र्क़ पड़ता है? वहाँ के देशी बोलनेवाले मुंह दबा के हँस सकते हैं, लेकिन वे फिर भी आपके प्रयत्न की सराहना करेंगे और आपको उससे बाहर निकालने का प्रयास करेंगे। आप यहाँ पर परिपूर्णता का लक्ष्य नहीं बनाए हैं, आपका लक्ष्य है प्रगति। ग़लतियाँ करके (और उनसे सीख कर) आपको प्रगति करने में मदद मिलेगी।
किसी देशी बोलनेवाले से जुड़ें: भाषा का अध्ययन प्रतिदिन करिए: हर समय शब्दकोश साथ रखिए: अपनी चयनित भाषा में ध्यान से देखें, सुनें, पढ़ें और लिखें: ऐसे देश की यात्रा कीजिये जहां आपकी चयनित भाषा बोली जाती है: Anki का प्रयोग करें: Duolingo का प्रयोग करें: Memrise का प्रयोग करें: Babbel का प्रयोग करें: अक्षर सीखने से पहले भाषा में कुछ अभिनंदन के शब्द सीखिये: यदि आवश्यक हो, तो जो भाषा आप सीख रहे हैं उसके अक्षर सीखिये: शब्दावली सीखें: नई भाषा में गिनना सीखें: व्याकरण के बारे में बहुत चिंता मत कीजिये: उच्चारण पर काम करिए: त्रुटियों से भयभीत न होइए:
https://www.wikihow.com/Learn-a-New-Language-Fast https://www.wikihow.com/Learn-a-New-Language-Fast https://www.wikihow.com/Learn-a-New-Language-Fast
Immersing Yourself in the Language Using Language Learning Software and Apps Focusing on the Most Important Things